google/wiki40b huggingface dataset:
थॉर हेयरडाह्ल

सन १९४७ में छ: व्यक्तियों द्वारा आदिमयुग की तरह बालसा लकड़ी से बनी नाव पर, समुद्र में ३७७० समुद्री मील (६९८० किलोमीटर) की गयी यात्रा की गयी थी। इसे कॉन-टिकी अभियान कहा गया क्योंकि नाव का नाम कॉन-टिकी था। इस अभियान का नेतृत्व, थॉर हेयरडाह्ल (Thor Heyerdahl) ने किया था।

जन्म और प्रारम्भिक जीवन

थॉर हेयरडाह्ल का जन्म ६-१०-१९१४ को लार्विक, नॉर्वे (Larvik, Norway) में और मृत्यु १८-४-२००२ को कोल्ला मिकेरी, इटली (Colla Micheri, Italy) में हुई थी। उनके पिता शराब बनाने वाले और मां वैज्ञानिक थीं। उसे बचपन में जीवविज्ञान में रूची थी पर बाद में उन्होने मानव शास्त्र (Anthropology) में काम किया। उसका मन पसन्द काम था नॉर्वे के पहाड़ों की वीरानता में विचरना और वे सभ्यता से दूर जगह रहने की बात सोचते थे। वे जब ऑस्लो विश्वविद्यालय में पढ़ते थे तब उन्होंने अपनी महिला मित्र से पूछा,
'क्या तुम प्रकृति में रहना पसन्द करोगी।'
उसने कहा,
'यदि यह पूरी तरह से प्रकृति के बीच हो।'
दोनो ने शादी कर ली और वे पॉलीनेशियाई द्वीपों में से एक द्वीप फातु हिवा में रहने चले गये।
पॉलीनेशिया अर्थात बहुत सारे द्वीप। प्रशान्त महासागर में लगभग १००० द्वीप हैं। पॉलीनेशिया शब्द पहले इन सब द्वीपों के लिए प्रयोग होता था पर अब मुख्यत: हवाई, न्यूजीलैंड (आईटीअरोआ Aotearoa) और ईस्टर द्वीप (रापा नूई) त्रिकोंण के बीच में आने वाले द्वीपों के लिए प्रयोग किया जाता हैं। मार्गयुसा द्वीप समूह पॉलीनेशिया में आते हैं। फातू हिवा, इस द्वीप समूह का सबसे दक्षिणी द्वीप है। वहां के अनुभवों को, उन्होने फातू हिवा बैक टू नेचर (Fatu Hiva Back To Nature) नामक पुस्तक में लिपिबद्ध किया है।
उनका यह प्रयोग सफल नहीं रहा वे एक साल में ही वापस आ गये पर थूर हायरडॉह्ल को वहाँ रहने पर लगा कि पॉलीनेशियाई द्वीपों में दो तरह के लोग आये हैं: एक दक्षिण पूर्वी से और दूसरे दक्षिण अमेरिका से। दक्षिण पूर्वी एशिया से लोगों के आने का सबूत था पर दक्षिण अमेरिका से आने वालों के लिये कोई सबूत नहीं था। थॉर हेयरडाह्ल ने इस इस बात को सिद्घ करने की ठान ली। इसी को सिद्ध करने के लिये कॉन-टिकी से यात्रा की गयी थी।

थॉर हेयरडाह्ल का सिद्धान्त

क्या कॉन-टिकी यात्रा ने यह सिद्घ कर दिया कि पालीनेसियन द्वीपों पर सभ्यता दक्षिण अमेरिका से भी आयी ? इस अभियान से यह तो सिद्घ हो गया कि दक्षिण अमेरिका से पॉलीनेशियाई द्वीपों तक समुद्र यात्रा हो सकती थी पर इससे यह नहीं सिद्घ हो पाया कि पॉलीनेशिया में लोग दक्षिण अमेरिका से आये। पॉलीनेशिया पर रहने वालों के डी.एन.ए. परीक्षण से यही पता चलता है कि यहां पर लोग दक्षिणी पूर्वी एशिया से आये और वैज्ञानिक इसी को सही मानते हैं।
गिल्बर्ट न्यूटन ल्यूइस

गिल्बर्ट न्यूटन ल्यूइस (Gilbert Newton Lewis ; सन् १८७५-१९४६) अमेरिका के रसायनज्ञ थे जो सहसंयोजक बंध की खोज एवं इलेक्ट्रान-युग्म के काँसेप्ट देने के लिए प्रसिद्ध हैं। ल्युइस ने ऊष्मागतिकी, प्रकाशरसायन, तथा समस्थानिक विलगन (आइसोटोप सेपरेशन) पर भी काम किया तथा अम्ल और क्षार का कांसेप्ट भी दिया।
ल्युइस का जन्म मैसाचुसेट्स प्रदेश के बोस्टन नगर के पास हुआ था। आप हारवार्ड विश्वविद्यालय के स्नातक थे और यहीं से सन् १८९९ में आपने पी-एच. डी. की डिग्री प्राप्त की।
सन् १९०४ में आप फिलिपीन द्वीप में बाट और मापों के पर्यवेक्षक तथा वैज्ञानिक विभाग में रसायनज्ञ नियुक्त हुए, किंतु एक वर्ष पश्चात् ये मैसाचुसेट्स के इन्स्टिट्यूट ऑव टेक्नॉलोजी की भौतिकी रसायन प्रयोगशाला में अनुसंधान करने लगे। सन् १९१२ में आपकी नियुक्ति कैलिफॉर्निया विश्वविद्यालय (बर्कली) में रसायन के प्रोफेसर तथा कॉलेज के डीन के पद पर हुई। प्रथम विश्वयुद्ध के समय सैनिक सेवा की। इसके बाद ये फिर कैलिफॉर्निया विश्वविद्यालय लौट आए। यहाँ आपने संयोजकता तथा परमाणुओं और अणुओं की संरचना पर तथा रैंडैल के सहयोग से, 'ऊष्मागतिकी तथा रासायनिक पदार्थों की मुक्त ऊर्जा' पर दो महत्वपूर्ण ग्रंथ लिखे।
ल्यूइस ने संयोजकता के आधुनिक सिद्धांत की नींव डाली तथा अम्ल और क्षारक की धारणा को विस्तृत रूप दिया। भारी हाइड्रोजन को आपने ही सर्वप्रथम वियुक्त किया था। आपके अनुसंधानों से जैविक पदार्थों के रंगों तथा प्रतिदीप्ति और स्फुरदीप्ति की जटिल प्रक्रियाओं के समझने में बड़ी सहायता मिली।
अंतरहैलोजनी यौगिक

अंतरहैलोजनी यौगिक (interhalogen compound) ऐसा रासायनिक यौगिक (कम्पाउंड) होता है जिसमें अणु दो या उस से ज़्यादा अलग हैलोजन तत्वों के परमाणुओं के बने हो। यानि अंतरहैलोजनी यौगिकों में फ्लोरीन, क्लोरीन, ब्रोमीन, आयोडीन और ऐस्टाटीन में से दो या दो से अधिक तत्व होते हैं। आयोडीन मोनोक्लोराइड और ऐस्टाटीन मोनोआयोडाइड दोनों अंतरहैलोजनी यौगिकों के उदाहरण हैं।
मलाजकुण्डम

मलाजकुंडम दूध नदी का जलप्रपात है। इस जलप्रपात का दृश्य नीचे से मनोहारी लगता है। पूरी जलराशि अलग-अलग चरणो में नीचे तक आती है। चारों ओर हरियाली इसके सौंदर्य को और निखारती है। बडी जलराशि की धार जब नीचे आती है तो सैकडों फुहारें अपने साथ लाती है। जलराशि कहां से आ रही है यह जानने की उत्कंठा चट्टानो पर उपर चढने को मजबुर कर देती है। उपर चढने पर नीचे छोटी सी घाटी का अलग रूप देखने को मिलता है। उपर जाने पर दूध नदी का उद्गम स्थल मिलता है। यही से धारा निकलती है और पहाडी से नीचे आकर नदी का रूप धारण करती है। जलप्रपात नीचे आकर एक स्थान पर इकट्ठा होकर कुंड का रूप बनाता है। इसीलिये इसका नाम मलाजकुंडम पडा।
पाकिस्तान का निर्वाचन आयोग

वैश्विक सहायता

चुनाव वैश्विक सहयोग संगठन ने 16 विश्व संगठनों से संकलित 32 बिंदुओं में शामिल प्राथमिकताओं और सुधार आयोग ऑफ पाकिस्तान के लिए आवंटित की है।  अक्टूबर 2009 में होने वाली एक बैठक में इस प्रस्ताव पेश की गईं।  इसी संगठन ने सुझाव और सुधार आयोग को पेश करने के अलावा एक उप समिति का गठन किया जिसका उद्देश्य इन सुधारों व सुझावों को लागू करने के दौरान पेश आने वाली संभावित बाधाओं बारे निर्वाचन आयोग पाकिस्तान की सहायता करना है। 
2006 में विश्व इदारा बराए आयोजन चुनाव ने अमेरिकी विकास संस्था "यूएसएड" की मदद से पाकिस्तान सरकार को 9 लाख डॉलर की ख़तीर राशि प्रदान की है, इस राशि से [[पाकिस्तान] ] में कंपयूटराईज़द चुनाव प्रक्रिया की स्थापना संभव बनाया गया।
शब्दानुशासन

आचार्य हेमचंद्र ने समस्त व्याकरण वांड्मयका अनुशीलन कर शब्दानुशासन एवं अन्य व्याकरण ग्रंथोकी रचना की। पूर्ववतो आचार्यों के ग्रंथो का सम्यक अध्ययन कर सर्वाङ्ग परिपूर्ण उपयोगी एवं सरल व्याकरण की ‍रचना कर संस्कृत और प्राकृत दोनों ही भाषाओं को पूर्णतया अनुशासित किया है।
हेमचंद्रने 'सिद्धहेम' नामक नूतन पंचांग व्याकरण तैयार किया जिसके पाँच अंग ये हैं- ( १ ) मूलपाठ, ( २ ) धातुपाठ, (३ ) गणपाठ, ( ४ ) उणादिप्रत्यय एवं ( ५ ) लिङ्गानुशासन। इस व्याकरण ग्रन्थ का श्वेतछत्र सुशोभित दो चामर के साथ चल समारोह हाथी पर निकाला गया। ३०० लेखकों ने ३०० प्रतियाँ 'शब्दानुशासन' की लिखकर भिन्न-भिन्न धर्माध्यक्षों को भेंट देने के अतिरिक्त देश-विदेश, ईरान, सिंहल, नेपाल भेजी गयी। २० प्रतियाँ काश्मीर के सरस्वती भाण्डार में पहुंची। ज्ञानपंचमी (कार्तिक सुदि पंचमी) के दिन परीक्षा ली जाती थी।
आचार्य हेमचंद्र संस्कृत के अन्तिम महावैयाकरण थे। अपभ्रंश साहित्यकी प्राचीन समृद्वि के सम्बध में विद्वान उन पदों के स्तोत्र की खोज में लग गये। १८००० श्लोक प्रमाण बृहदवृत्ति पर भाष्य कतिचिद दुर्गापदख्या व्याख्या लिखी गयी। इसभाष्य की हस्तलिखित प्रति बर्लिन में है।
वायूढ़ प्रक्रिया

वायूढ़ या वातोढ़ प्रक्रिया वायु की उस क्षमता से संबंधित है, जिसके द्वारा यह पृथ्वी या अन्य किसी ग्रह की सतह को आकार देती है। वायु पदार्थों का अपरदन, परिवहन और निक्षेपन कर सकती है और विशेषकर उन क्षेत्रों में जहाँ वनस्पति विरल हो और जहाँ असंपिण्डित अवसादों की एक बड़ी मात्रा उपलब्ध हो वायु एक प्रभावी कारक की भूमिका निभाती है। हालांकि जल वायु की तुलना में अधिक शक्तिशाली है, पर वायूढ़ प्रक्रियायें शुष्क वातावरण जैसे कि मरुस्थल में महत्वपूर्ण हैं।
कृष्य भूमि

भूगोल तथा कृषि के सन्दर्भ में कृष्य भूमि (arable land) उस भूमि को कहते हैं जिसका उपयोग फसल उत्पादन के लिए किया जा सकता हो। इसमें वह सब भूमि आ जाती है जिसमें वार्षिक फसलें उगाई जाती हैं। इसके अलावा अस्थायी चरागाह, कोला (किचन गार्डेन) आदि की भूमि भी इसके अन्दर समाहित है। सन् २००८ में विश्व की सकल कृष्य भूमि का क्षेत्रफल 13,805,153 वर्ग किमी था।
नदियों एवं समुद्र द्वारा जमा की गई मिट्टी सर्वाधिक उर्वर कृष्य भूमि होती है।
खजराना मंदिर

Khajrana is a town located east of the city of Indore. Khajrana, located in the middle of Ring Road and Bypass Bypass, is a historical and tourist destination.
Khajrana has three famous sites of religious importance. Khajrana Ganesh Temple, Naharshah Wali's Dargah and Kalika Mata Temple. The Khajrana Ganga-Jamna culture associated with the religious belief of both Hindu and Muslim is the stronghold of Tehzeeb where people of all religions and caste-fraternity have been living since the Paramara rule of Raja Bhoj.
Khajrane's history is older than Indore. The dargah of Hazrat Naharshah Wali is about 350 years old. Nagendra Azad, the author of the book Indore Darshan, writes that Malharrao Holkar, the first Maharaja of Indore, had given the tashan faqir to Khajrana. The Mughal Emperor Shah Alam, also known as Ali Gauhar Badshah, gave 50 bighas of land to the Shah family of Khajrana in 1779 AD as a reward. After the death of Sufi saint Hazrat Naharshah Wali, a dargah was erected at his tomb where the Urs is celebrated on the 13th of the month of the Rabiul topper of Islam.
Khajrana currently falls within the municipality boundary and has 3 wards with an estimated population of about 2.5 lakhs. Khajrana is also a pioneer in politics. Apart from BJP and Congress, independents are also councilors by running the field.
Has won the election of Currently, two BJP councilors and an independent councilor are representing the people here.
In Khajrana there is good publicity of trade and education with a spiritual and political atmosphere.
The first councilor of Khajrana, from Gulab Patel to present-day Usman Patel and Rubina Iqbal Khan, is a councilor of Khajrana. Hazrat Naharshah visits the shrine of Wali daily to offer prayers.
The author of this article, Javed Shah Khajrana, is from the descendants of these Naharshah Wali.
मानस संगम, कानपुर

मानस संगम, कानपुर (उत्तर प्रदेश) की एक साहित्यिक एवं सांस्कृतिक संस्था है। इसकी स्थापना सन् १९६९ के दिसम्बर माह में हुई थी। इसके संस्थापक डॉ बद्रीनारायण तिवारी हैं।

उद्देश्य

मातृभाषा, राष्ट्रभाषा हिन्दी को भारत की एकता एवं अखण्डता के सेतु बनाने हेतु एक पत्थर मानस संगम के रूप में डाला गया है। इसी भाव भावना से विश्व मान्य राष्ट्रकवि तुलसीदास को हिन्दी एवं आम जनमानस का प्रतीक मानकर उन्हें व उनकी कृति रामचरित्त मानस को साध्य एवं साधन बनाकर हिन्दी के विकास में कार्य करना।
इस मंच से परम आदरणीय श्री तुलसीदास जी के पण्डिताऊ चरित्र को न दिखाकर उनके साहित्यक एवं सामाजिक स्वरूप को चित्रित करना। अपने रामचरित्र मानस में उन्होंने अपने प्रत्येक पात्र में एक आम जनमानस चरित्र को जीवन्त करने का प्रयास किया है। उनके इसी हिन्दी समर्पण के विस्तार ने किस तरह सम्पूर्ण भारत को एक साथ जोड़ा यही बताने का प्रयास मानस संगम कर रही है करती रहेगी। श्रद्वेय तुलसीदास ने अपनी कृति में वर्ग संघर्ष, जाति संघर्ष, सत्तालोलुपता, आंतकवाद को जिस प्रकार समाप्त करने का साधन बताया है वह आज अत्यन्त प्रासंगिक है। इसको चित्रित करना ही मानस संगम का प्रयास है। इस उद्‌देश्य की पूर्ति हेतु मानस संगम सभी धर्मो, जातियों, वर्गो का हिन्दी साहित्य अभिव्यक्ति का मंच है और रहेगा।
मोर तारामंडल

मोर या पेवो तारामंडल खगोलीय गोले के दक्षिणी भाग में दिखने वाला एक तारामंडल है। इसमें कुछ मुख्य तारों को लकीरों से जोड़कर एक काल्पनिक मोर (पक्षी) की आकृति बनाई जा सकती है। "पेवो" (Pavo) लातिनी भाषा में "मोर" के लिए शब्द है। इसकी परिभाषा औपचारिक रूप से सन् १६१२ या १६१३ में पॅट्रस प्लैंकियस (Petrus Plancius) नामक डच खगोलशास्त्री ने की थी हालांकि इसके नाम का प्रयोग १५९७-१५९८ से ही शुरू हो चूका था।

अन्य भाषाओं में

मोर तारामंडल को अंग्रेजी में "पेवो कॉन्स्टॅलेशन" (Pavo constellation) बुलाया जाता है लेकिन कभी-कभी "पीकॉक कॉन्स्टॅलेशन" (Peacock constellation) भी कहते हैं, क्योंकि "पीकॉक" अंग्रेजी में "मोर" के लिए शब्द होता है। फ़ारसी में इस "ताऊस सूरत-ए-फ़लकी" (طاووس صورت فلکی) कहते हैं। "ताऊस" फ़ारसी में "मोर" को कहते हैं, उदाहरण के लिए विश्व-प्रसिद्ध "मोर सिंहासन" (Peacock throne, पीकॉक थ्रोन) को कभी-कभी भारत में भी "तख़्त-ए-ताऊस" कहा जाता है। "सूरत-ए-फ़लकी" का अर्थ "फ़लक" (आकाश) में तारों से बनाने वाली "सूरत"। यूनानी में भी इसे "ताऊस अस्तेरिस्मोस" (Ταώς αστερισμός) कहा जाता है। यूनानी में "अस्तेर" तारे को कहा जाता है।
फ़िनएयर

संस्थापक

1923 में काउंसल ब्रूनो लुकांदर ने फिनएयर की स्थापना एयरो ओ/वाई (एयरो लिमिटेड) के रूप में की। लुकांदर इससे पहले एस्टोनियाई एयरलाइन एरोनौत की फिनिश शाखा चलाते थे।

द्वितीय विश्व युद्ध

द्वितीय विश्व युद्ध के समय हेलसिंकी और अन्य शहरों पर किये गए हवाई हमलों ने विमान सेवा के लिए एक कठिन दौर बना दिया। 1939 और 1940 के शीत काल में हुए युद्ध में इसके आधा से ज्यादा बेड़े फिनिश वायु सेना द्वारा उपयोग में लाइ गयी थी

युद्ध के बाद की तत्काल अवधि

फिनिश सरकार अब लम्बी मार्गों पर एयरलाइन को चलाना चाहती थी इसलिए इसने 1946 में कंपनी में अपनी हिस्सेदारी बहुमत की कर ली। 1953 में, एयरलाइन ने अपनी ब्रांडिंग फिनएयर के रूप में शुरू कर दिया।

जेट युग (1970)

1961 में फ़िनएअर अपने बेड़े में रोल्स रॉयस एवन इंजन कारावेल्लास को शामिल कर जेट युग में प्रवेश कर गया।

विस्तार (1980 के दशक)

1983 में, फ़िनएअर पश्चिमी यूरोप से जापान तक बिना अवरोध के उड़ने वाला पहला ऑपरेटर बन गया।

सहायक एयरलाइंस (1990 के दशक 2000 के दशक)

1997 में इसकी सहायक कंपनियों कार-एयर और फिन एविएशन फिनएयर के पूर्ण स्वामित्व आ गए और इनका मुख्य संचालन एक्कीकरण कर दिया गया। 25 सितंबर 1997 को आधिकारिक तौर पर कंपनी का नाम फिनएयर ओयज कर दिया गया।
1999 में, फ़िनएअर वनवर्ल्ड एयरलाइन गठबंधन में शामिल हो गया। 2003 में, फ़िनएअर ने स्वीडिश कम लागत वाली एयरलाइन, फ्लाई नार्डिक के संचालन का स्वामित्व हासिल कर लिया जो मुख्य रूप से स्कैंडिनेविया क्षेत्र में संचालित होता था। 2007 में, फ़िनएअर ने नार्वे के एयर शटल को फ्लाई नार्डिक का सारा शेयर बेच दिया।

श्रम विवादों और पुनर्गठन (2006-वर्तमान)

फिनएयर को इस अवधि में कई श्रम विवाद, बजट एयरलाइनों से प्रतिस्पर्धा के कारण अपनी लागत में कटौती के उपायों के करने पड़े।

स्वामित्व

फिनलैंड के सरकार का फिन एयर का एक प्रमुख शेयरधारक (55.8%) है। [10] [29] फिनएयर के शेयर हेलसिंकी स्टॉक एक्सचेंज में सूचीबद्ध है। 2012 के शुरू के रूप में, फिनिश सरकार द्वारा फिनएयर में अपनी हिस्सेदारी 50% से नीचे करने पर विचार किया गया था।

पोशाक

कंपनी ने दिसंबर 2010 में एक नई परिधान का आवरण किया ग्लोब की रूपरेखा भी इसके पूंछ के पंख से हटा दिया गया था।

फिनएयर प्लस

फिनएयर प्लस फिनएयर की फ्रीक्वेंट फ्लायर कार्यक्रम है। यात्रियों को उड़ान के प्रकार के वर्ग के आधार पर अंक दिए जाते हैं।

घटनाएँ एवं और दुर्घटनाए

1940 में सोवियत वायु सेना जू 52 कलेवा विमान को मार गिराया था। आज की तारीख तक कंपनी की केवल २ अन्य घातक दुर्घटनाएं हुई हैं जो 1961 और 1963 में हुई डीसी -3 दुर्घटनाएं थी।
नम्रता

नम्रता मानव व्यवहार और प्रकृति की एक सम्भव विशेषता है। इसका शाब्दिक अर्थ मृदुता होता है। इसे नीति परायणता, विनम्रता, प्रशिक्षण और धर्य के रूप में देखा जाता है।
मज़ार (मक़बरा)

मज़ार (अरबी: مزار‎) एक समाधि या स्मारक है. मज़ार दुनिया के कई स्थानों में नज़र आते है. आम तौर पर मज़ार एक संत या उल्लेखनीय धार्मिक व्यक्ती की बनाई जाती है. इस मज़ार के लिए दुसरे शब्द जैसे "मषद, मक़ाम या दारिया इस्तेमाल करते हैं।  एक और पर्याय शब्द का ज्यादातर इस्तेमाल फिलिस्तीन में पश्चिमी विद्वानों के लिए वली  किया जाता है. 

उत्पत्ति

विभिन्न देशों में व्यवहार काफी भिन्न होते हैं। सिंकरेटिजम असामान्य नहीं है, जहां मुस्लिम समुदायों के बीच पूर्व इस्लामी प्रथाओं और मान्यताओं बनी हुई है।  मुहम्मद की इच्छाओं और अल्लाह के आदेश के बावजूद, मध्य पूर्व में गहराई से पूर्व-इस्लामिक प्रथाओं के बाद, कुछ मुस्लिम समुदायों के भीतर संतों की एक पंथ विकसित हुई। मुशम्मद, या अभयारण्य, कुरान से वर्णित आंकड़ों के लिए कुछ लोगों द्वारा स्थापित किए गए थे, जैसे कि मुहम्मद, यीशु, पैगम्बरों, और यहूदी और ईसाई बाइबिल के अन्य मुख्य आंकड़े, महान शासकों, सैन्य नेताओं और क्लियरिक्स।

विपक्षी

वहाबी संप्रदाय के अनुयायियों का मानना ​​है कि कोई भी व्यक्ति मनुष्य और ईश्वर के बीच मध्यस्थता नहीं कर सकता है।  वे मानते हैं कि मुस्लिम जो मानते हैं कि संतों और उनके मंदिरों में पवित्र गुण हैं, वे बहुविवाहवादी और विधर्मी हैं । 1802 में, वहाबी सेना ने करबाला पर हमला किया जहां उन्होंने आंशिक रूप से इमाम हुसैन के मंदिर को नष्ट कर दिया।  1925 में, सऊदी अरब के कमांडर और बाद के राजा, अब्दुलजाइज इब्न सौद ने मदीना में जन्नत अल-बागी की कब्रिस्तान को नष्ट कर दिया, शिया इमाम और मुहम्मद की बेटी के दफन की जगह।  हालांकि, कब्रिस्तान अस्तित्व में अभी भी अस्तित्व में है और मृतकों को दफनाने के लिए दैनिक उपयोग किया जाता है।

डिजाइन

मज़रों के लिए कोई विशिष्ट वास्तुशिल्प प्रकार नहीं है, जो आकार और विस्तार में काफी भिन्न होता है। हालांकि, वे सभी टर्बा , या मकबरे के पारंपरिक डिजाइन का पालन करते हैं, और आमतौर पर एक आयताकार आधार पर एक गुंबद है।
राधा रेड्डी

राधा रेड्डी  को सन २००० में भारत सरकार ने कला क्षेत्र में पद्म भूषण से सम्मानित किया था। ये दिल्ली राज्य से हैं।
करम अली शाह

करम अली शाह(کرم الی شاہ) पाकिस्तानी नेता और पाकिस्तानी प्रांत गिलगित-बल्तिस्तान के वर्तमान राज्यपाल हैं। पाकिस्तान के राष्ट्रपति आसिफ अली जरदारी ने 26 जनवरी 2011 को उन्हें बतौर राज्यपाल तैनात किया। वे पाकिस्तान पीपल्स पार्टी से संबंधित हैं। वे 27 जनवरी 2011-15 फरवरी 2015 तक राज्यपाल के रूप में तैनात रहे।
कुक द्वीपसमूह डॉलर

डॉलर कुक द्वीपसमूह की मुद्रा है। एक डॉलर को १०० सेण्ट के बराबर रखा गया है, यद्यपि कुछ ५० सेण्ट के सिक्के ५० टेने मूल्यवर्ग धारण करते हैं।

इतिहास

१९६७ तक, कुक द्वीपसमूह पर न्यू ज़ीलैंड पाउंड का प्रचलन था, जब इसे न्यू ज़ीलैंड डॉलर द्वारा प्रतिस्थापित किया गया। १९७२ में विशेष तौर पर कुक द्वीपसमूह के लिए सिक्के तथा १९८७ में बैंकनोट जारी किए गए।
नेइथ

नेइथ (Neith), एक खगोलीय वस्तु को दिया गया नाम है जिसे गियोवन्नी कैसिनी ने सर्वप्रथम देखा था। कैसिनी ने उसकी पहचान शुक्र के एक चांद के रूप में की थी।

खोज

सन् 1672 में गियोवन्नी कैसिनी ने एक छोटी सी खगोलीय वस्तु को शुक्र के नजदीक पाया। अपने इस प्रेक्षण पर उन्होने कोई विशेष ध्यान नहीं दिया। किंतु 1686 में जब इसे फिर से देखा तो उन्होने शुक्र के एक संभावित चांद की औपचारिक घोषणा कर दी। इस वस्तु को एक बड़ी समयावधि उपरांत कई अन्य खगोलविदों द्वारा देखा गया था: 1740 में जेम्स शॉर्ट द्वारा, 1759 में एंड्रियास मेयर द्वारा, 1761 में जोसेफ लुई लाग्रांज द्वारा, 1761 में अठारह और प्रेक्षण, एक वह भी शामिल है जिसमें एक धब्बा शुक्र का पीछा करते हुए तब देखा गया जब यह ग्रह सूर्य के आरपार पारगमन में था, 1768 में आठ प्रेक्षण और क्रिश्चियन होरेबोव द्वारा 1764 में।

प्रेक्षण

सन् 1768 में विलियम हर्शेल सहित अनेकों खगोलविद, चाहे जैसे भी हो, शुक्र के अपने प्रेक्षणों के दौरान किसी भी चाँद को खोजने में नाकाम रहे। कैसिनी ने मूल नेइथ को अवलोकित किया और व्यास शुक्र का एक चौथाई होना पाया। लेग्रैंज ने घोषणा की कि नेइथ का कक्षीय तल क्रांतिवृत्त के लम्बवत् था। 1766 में वियना वेधशाला के निदेशक ने अनुमान लगाया कि उपग्रह के प्रेक्षण दृष्टिभ्रम थे। उन्होंने कहा: "शुक्र का उज्ज्वल प्रतिबिम्ब आंख में झलक कर वापस दूरबीन में आ गया और एक छोटा द्वितीयक प्रतिबिम्ब बनाया"। 1777 में जे.एच.लैम्बर्ट ने उसकी कक्षीय अवधि का अनुमान ग्यारह दिन और तीन घंटे जितना लगाया |
डॉन फेंग 4

इतिहास

डीएफ़-4 को विकसित करने का निर्णय 1965 में गुआम में अमेरिका के बैलिस्टिक मिसाइल पनडुब्बी गश्ती के जवाब में किया गया था। मिसाइल के डिज़ाइनर को कई तरह से रेन ज़िनमीन या टू शू के रूप में पहचाना गया है, और इसे फैक्ट्री 211 (कैपिटल एस्ट्रोनॉटिक्स कंपनी) में बनाया गया था।
1972 में यूएस इंटेलिजेंस ने इस प्रणाली के लिए 1974 या 1975 में शुरू होने वाली उम्मीद का अनुमान लगाया था। तैनाती वास्तव में 1975-76 में शुरू हुई, लेकिन 1984 तक केवल चार डीएफ-4 की तैनाती का अनुमान लगाया गया था।
मिसाइल के दो संस्करण विकसित किए गए, एक संस्करण गुफाओं या गैरेज में लॉन्च किए जाने वाला और अन्य सिलो आधारित संस्करण में पेश किया गया था।
यू.एस. डिपार्टमेंट ऑफ़ डिफेंस का अनुमान है कि मिसाइल एक क्षेत्रीय प्रतिरोधक क्षमता के रूप में काम करना जारी रखेगा, जब तक कि इसे डॉन फेंग-31 द्वारा प्रतिस्थापित नहीं किया जाए। दूसरी आर्टिलरी कोर के लिए यह महत्वपूर्ण क्षमता लाभ होगा। लेकिन अब चीन की डॉन फेंग 31ए, डॉन फेंग 4 से बहुत अधिक शक्तिशाली है। डॉन फेंग 31ए की सीमा 11,700 किमी है तथा इसे रेल और रोड दोनों प्लैटफ़ार्म से छोड़ा जा सकता है।
रतिमञ्जरी

यह गीत गोविन्द के रचयिता जयदेव द्वारा १२०० ईस्वी के आसपास संस्कृत भाषा में रचित लघु पुस्तिका है जिसमें कामसूत्र का सार संक्षेप प्रस्तुत किया गया है।
इविका रेकन

इविका रेकन (क्रोएशियाई: Ivica Račan, 24 फरवरी, 1944 - 29 अप्रैल 2007) एक क्रोएशियाई leftist राजनयिक था और 2000 से 2003 तक क्रोएशिया के प्रधानमन्त्री था। उस किडनी कैंसर से मर जाते थे।
पाकिस्तान में हिन्दी

संस्कृतिक प्रभाव

बॉलीवुड फिल्मों और भारती टीवी सीरियलों के कारण पाकिस्तान में हिन्दी का बहुत प्रभाव है। कई हिन्दी शब्द पाकिस्तान की आम बोल-चाल में शामिल हो गए हैं जैसे कि "विश्वास", आशीर्वाद, चर्चा, पत्नी, शांति और इसके अलावा कई और शब्द शामिल हैं। कई विशेषग्य इसको विश्विकर्ण की एक उदारहण मानते हैं, जबकि कुछ का कहना है के यह एक सांस्कृतिक हमला है यां फिर हिन्दी-उर्दू विवाद को फिर से शुरू करने की कोशिश है। पाकिस्तानी लोगों के अनुसार हिन्दी सीखने से उन्हें हिन्दी मिडिया देखना का अवसर मिलता है और इसके साथ ही वह भारत में चल रही सरगर्मियों के बारे में जान लेते हैं। कुछ पहली पीढ़ी के लोग, जो स्वतंत्रता के उपरंत पाकिस्तान में गए थे, वे भी हिन्दी जानते हैं। ब्रिटिश भारत में भी मौजूदा पाकिस्तान के क्षेत्र में हिन्दी बोली जाती थी।
कनफटा

कनफटा गोरख संप्रदाय के योगियों का एक वर्ग है। दीक्षा के समय कान छिदवाकर उसमें मुद्रा या कुंडल धारण करने के कारण इन्हें कनफटा कहते हैं। मुद्रा अथवा कुंडल को दर्शन और पवित्री भी कहते हैं। इसी आधार पर कनफटा योगियों को 'दरसनी साधु' भी कहा जाता है।
नाथयोगी संप्रदाय में ऐसे योगी, जो कान नहीं छिदवाते और कुंडल धारण नहीं करते, औघड़ कहलाते हैं। औघड़ जालंधरनाथ के और कनफटे मत्स्येंद्रनाथ तथा गोरखनाथ के अनुयायी माने जाते हैं, क्योंकि प्रसिद्ध है कि जालंधरनाथ औघड़ थे और मत्स्येंद्रनाथ एवं गोरखनाथ कनफटे। कनफटे योगियों में विधवा स्त्रियाँ तथा योगियों की पत्नियाँ भी कुंडल धारण करती देखी जाती हैं। यह क्रिया प्राय: किसी शुभ दिन अथवा अधिकतर वसंतपंचमी के दिन संपन्न की जाती है और इसमें मंत्रोप्रयोग भी होता है।
कान चिरवाकर मुद्रा धारण करने की प्रथा के प्रवर्तन के संबंध में दो मत मिलते हैं। एक मत के अनुसार इसका प्रवर्तन मत्स्येन्द्रनाथ ने और दूसरे मत के अनुसार गोरक्षनाथ ने किया था। कर्णकुंडल धारण करने की प्रथा के आरंभ की खोज करते हुए विद्वानों ने एलोरा गुफा की मूर्ति, सालीसेटी, एलीफैंटा, आरकाट जिले के परशुरामेश्वर के शिवलिंग पर स्थापित मूर्ति आदि अनेक पुरातात्विक सामग्रियों की परीक्षा कर निष्कर्ष निकाला है कि मत्स्येंद्र और गोरक्ष के पूर्व भी कर्णकुंडल धारण करने की प्रथा थी और केवल शिव की ही मूर्तियों में यह बात पाई जाती है।
कहा जाता है, गोरक्षनाथ ने (शंकराचार्य द्वारा संगठित शैव संन्यासियों से) अवशिष्ट शैवों का 12 पंथों में संगठन किया जिनमें गोरखनाथी प्रमुख हैं। इन्हें ही कनफटा कहा जाता है। एक मत यह भी मिलता है कि गोरखनाथी लोग गोरक्षनाथ को संप्रदाय का प्रतिष्ठाता मानते हैं जबकि कनफटे उन्हें 'पुनर्गठनकर्ता' कहते हैं। इन लोगों के मठ, तीर्थस्थान आदि बंगाल, सिक्किम, नेपाल, कश्मीर, पंजाब (पेशावर और लाहौर), सिंध, काठियावाड़, बंबई, राजस्थान, उड़ीसा आदि प्रदेशों में पाए जाते हैं।
बेल्लूर कृष्णमचारी सुंदरराज अयंगार

बेल्लूर कृष्णमचारी सुंदरराज अयंगार (अंग्रेज़ी: Bellur Krishnamachar Sundararaja Iyengar; १४ दिसम्बर १९१८ – २० अगस्त २०१४) भारत के अग्रणी योग गुरु थे। उन्होंने अयंगारयोग की स्थापना की तथा इसे सम्पूर्ण विश्व में मशहूर बनाया। सन २००२ में भारत सरकार द्वारा उन्हें साहित्य एवं शिक्षा के क्षेत्र में पद्म भूषण से तथा 2014 में पद्म विभूषण से सम्मानित किया गया।  'टाइम' पत्रिका ने 2004 में दुनिया के सबसे प्रभावशाली 100 लोगों की सूची में उनका नाम शामिल किया था। अंयगार ने जिन लोगों को योग सिखाया, उनमें जिद्दू कृष्णमूर्ति, जयप्रकाश नारायण, येहुदी मेनुहिन जैसे नाम सम्मिलित हैं। आधुनिक ऋषि के रूप में विख्यात अयंगार ने विभिन्न देशों में अपने संस्थान की 100 से अधिक शाखाएं स्थापित की। यूरोप में योग फैलाने में वे सबसे आगे थे।

परिचय

कर्नाटक के बेल्लूर में 1918 में पैदा हुए अयंगार 1937 में महाराष्ट्र के पुणे चले आए और योग का प्रसार करने के बाद 1975 में योगविद्या नाम से अपना संस्थान शुरू किया जिसकी बाद में देश विदेश में कई शाखाएं खोली गयीं।
वनडियम(III) ब्रोमाइड

वनडियम (III) ब्रोमाइड एक अकार्बनिक यौगिक है।
द वर्ल्ड ऑफ़ नागराज

द वर्ल्ड ऑफ़ नागराज आर के नारायण द्वारा लिखित एक अंग्रेजी उपन्यास है।
केसरिया बालम आवो हमारे देस

कहानी

इसकी कहानी राजस्थान के जैसलमेर में है। रुक्मिणी उर्फ़ रुक्मी (जया बिनजू) अपने पिता मदन सिंह, सौतेली माँ धापू, सौतेली बहन रसाल (तोरल रसपुत्र) और सौतेले भाई भाई घीसु के साथ रहती है। वे गरीब हैं और जरूरतें पुरी करने के लिए संघर्ष करते हैं। बचपन में रुक्मी ने रसाल को आग से बचाया था जिससे उसके चेहरा का एक भाग जल गया। तब से, वह एक आधा घूंघट पहने रहती है ताकि जलन के निशान दिखाई न दें। रूक्मी का घबड़ाया हुआ चेहरा समाज द्वारा उसकी स्वीकृति में बाधा के रूप में कार्य करता है।
दूसरी तरफ, रणवीर (अक्षत गुप्ता), एक चित्रकार और क्षेत्र में सबसे समृद्ध परिवार का पुत्र है। वह अपनी कल्पना से एक लड़की की एक तस्वीर बनाता है जो बिलकुल रुक्मिणी की तरह लगती है। एक दिन वह रूक्मिणी को देखता है और यह देखकर दंग रह जाता है उसके चित्र की वो लड़की वास्तव में है। रणवीर को उससे प्रेम हो जाता है और उसके लिए प्रस्ताव देता है। रूक्मिणी उसे अपने जले हुए चेहरे के बारे में बता देना चाहती है पर ऐसे करने में वो असमर्थ हो जाती है। वह उसे सब कुछ समझाते हुए एक पत्र लिखती है लेकिन धापू, जो रुक्मी की शादी करवाकर उसे जल्दी घर छोड़ने की इच्छा रखती है, पत्र बदल देती है। रुक्मिणी मानती ​​है कि रणवीर सच को जानता है। वे अपने परिवारों के आशीर्वाद से विवाह करते हैं।
ओकरम इबोबी सिंह

प्रारंभिक जीवन

ओकरम इबोबी सिंह का जन्म अथोक्पम माखा लिकी थौबल जिला, मणिपुर में हुआ था। वह अपने पांच भाइयों और तीन बहनों में सबसे बड़े है। इन्होने इम्फाल के डी॰ एम॰ कॉलेज से स्नातक की डिग्री प्राप्त की। इनका विवाह लंधोनी देवी से हुआ जो खंगाबोक से विधायक हैं साथ ही थौबल जिले की पहली महिला विधायक हैं।
नशा मुक्ति कार्यक्रम

नशा मुक्ति कार्यक्रम  एक स्वयंसेवी संस्थाओं द्वारा  चलाया जाने वाला एक कार्यक्रम है जिसमें नशा करने वालों को उचित ज्ञान देकर इन्हें छोड़ने को कहते हैं। जो कि देशभर में चलता रहता है।